钦定古今图书集成/方舆汇编/职方典/第1283卷 > 《夜䜩石鱼湖》前人
## 钦定古今图书集成/方舆汇编/职方典/第1283卷 > 《夜䜩石鱼湖》前人

风霜虽惨然，出游熙天正。登临日暮归，置酒湖上亭。
高烛照泉深，光华溢轩楹。如见海底日，曈曈始欲生。
夜寒闭窗户，石溜何清泠。若在深洞中，半崖闻水声。
醉人疑舫影，呼指递相惊。何故有双鱼，随吾酒舫行。
醉昏能诞语，劝醉能忘情。坐无拘忌人，勿限醉与醒。